《与黄一秀才辈雨夜浮亭集宴忆郑二宣》
明代·林鸿

香灺灯残意万重，与君共忆远游踪。尺书不到惊春雁，樽酒相逢话夜钟。

风动栎枝翻暗鹊，雨深莎井响鸣蛩。自惭浅薄谁招隐，尚掩丘樊学卧龙。

作者简介：明福建福清人，字子羽。洪武初以人才荐，授将乐县学训导，官至礼部员外郎。性落拓不善仕，年未四十自免归。工诗，为闽中十才子之首。有《鸣盛集》。